લક્ષ્મી સિક્કાવાળો સાઉથ ઇન્ડિયન ફૅશનનો લક્ષ્મી હારનો ટ્રેન્ડ વીસ વર્ષ પહેલાં લોકોમાં ખૂબ પ્રિય હતો, પણ અત્યારે પાછો આવ્યો છે. એમાં નેકલેસને હેવી લુક આપવા માટે લક્ષ્મી સિક્કાનો ઉપયોગ થઈ રહ્યો છે. એ સિવાય કાસ્ટિંગ કરેલી આખી લક્ષ્મીજીની મૂર્તિઓની મોટિફ પણ નેકલેસ, ઈયરરિંગ તેમ જ મંગળસૂત્રનાં પેન્ડન્ટ્સમાં હિટ છે. ગણેશજીની કાસ્ટિંગ કરેલી મૂર્તિની મોટિફ પણ વેડિંગ કે ટ્રેડિશનલ જ્વેલરીમાં સુંદર લાગે છે. આ પ્રકારની ડિઝાઇનને ટેમ્પલ જ્વેલરી પણ કહેવાય છે. સાઉથમાં આવી જ્વેલરીની ખાસ ડિમાન્ડ છે, પણ હવે આ સુંદર એવી ડિઝાઇનો બધાને ગમી ગઈ છે.